11/11/2021 | Administración LocalMunicipal
As Pontes de García Rodríguez
Deportes
Convocatoria subvencións 2021 turismo - eventos deportivos

A presente liña de axudas insírese dentro das previsións reflectidas no Plan Estratéxico do Concello das Pontes de García Rodríguez 2021-2023, liña 12.1 Turismo, co obxectivo de promover e difundir o deporte e axudar ás entidades á organización de eventos deportivos que promovan o turismo deportivo e natural no Concello das Pontes de García Rodríguez. Constitúe o obxecto desta convocatoria a ordenación do procedemento aplicable para o outorgamento de subvencións en réxime de concorrencia competitiva destinadas a entidades e clubs deportivos, do Concello das Pontes de García Rodríguez (con domicilio fiscal no concello das Pontes) que desenvolvan eventos deportivos de carácter puntual no concello das Pontes de García Rodríguez e cuxa repercusión incida na promoción dos espazos naturais do municipio con especial atención ao lago na anualidade 2021. En consecuencia, quedan excluídas da presente convocatoria as sociedades anónimas deportivas. O orzamento financiable está composto polos seguintes gastos subvencionables: 1. Gastos de persoal preciso para a realización e desenvolvemento do evento: gastos de contratación de persoal, técnicos/as e/ou especialistas deportivos, ou persoal de preparación, control e seguimento técnico e loxístico da actividade, desenvolvemento e soporte do evento.2. Premios económicos en metálico: deberán realizarse as súas respectivas retencións conforme a normativa aplicable.3. Gastos megafonía, equipos e aplicacións informáticas, gastos de cronometraxe, chips, xestión inscricións, outro tipo de gastos de carácter técnico debidamente acreditado.4. Medallas e trofeos: destinados directa e expresamente ao evento.5. Alugueiro de instalacións, ou de elementos técnicos-loxisticos e de sinalización necesarios e imprescindibles para a celebración do evento.6. Gastos federativos, xuíces e árbitros.7. Primas de seguros exclusivamente para o evento: de responsabilidade civil e de accidentes.8. Gastos de publicidade do evento, especificamente desenvoltos para a publicidade do evento: carteleira, publicidade, redes sociais e elementos de promoción.9. Gastos de cobertura sanitaria do evento: contratación de ambulancias e ambulancias medicalizadas, fisioterapia, servizo médico e material necesario para garantir as medidas sanitarias establecidas polas autoridades competentes.10. Gastos de organización: empresas de organización de eventos. Todos os gastos deberán acreditarse mediante a respectiva factura e, no seu caso, a respectiva certificación federativa. Os gastos de persoal deberán acreditarse mediante nóminas, IRPF e seguridade social ou, no seu caso, con respectiva factura relativa aos servizos prestados por terceiros á entidade ou club beneficiario. Non serán subvencionables os gastos de aloxamento, de hostalería, comidas e restauración, transporte, sancións federativas, gastos xerais da entidade organizadora, a adquisición de material de oficina nin material informático inventariable ou similar. Non se considerarán gastos subvencionables, os regalos, agasallos e os considerados “trofeos en especies”. Así mesmo, tampouco serán subvencionables, os gastos de representación, ceas e/ou comidas de inauguracións, clausuras e/ou outras celebracións. En todo caso, os gastos financiables indicados anteriormente e que se reflectirán no respectivo orzamento de solicitude, deberanse cinxir aos gastos estritamente necesarios para o desenvolvemento do evento deportivo e directamente derivados do seu desenvolvemento e execución. Non terán a consideración de evento deportivo nin se considerará subvencionable a organización por parte dun club/entidade deportiva ou delegación deportiva, de competicións regulares tales como ligas ou torneos entre asociados e clubs, que non teñan a consideración de competición federada oficial por parte da correspondente federación. Non serán subvencionables os cursos deportivos formativos. As subvencións obxecto desta convocatoria articularanse na modalidade subvención sen contraprestación en réxime de concorrencia competitiva, sendo esta un tipo de subvención non cualificable como axuda de Estado a empresa, encadrada dentro do sector económico das actividades deportivas cunha finalidade de promoción deportiva e turística. Os datos do parágrafo anterior refírense á información para a Base de Datos Nacional de Subvencións. Para os efectos do disposto no artigo 31.1 e 2 da Lei 38/2003, do 18 de novembro, xeral de subvencións, enténdese por gastos subvencionables aqueles que de maneira indubitada respondan a natureza da actividade subvencionada, resulten estritamente necesarios e se realicen na anualidade 2021. Para os efectos do disposto no artigo 31.2 da Lei 38/2003, do 18 de novembro, Xeral de Subvencións, considerarase gasto realizado a efectivamente pagado con anterioridade á finalización do período de xustificación determinado pola normativa reguladora da subvención. Para os efectos desta convocatoria, enténdese por orzamento financiable o constituído polo custo soportado pola entidade solicitante ou beneficiaria das axudas públicas segundo os gastos subvencionables definidos no apartado 1 destas bases. Do mesmo xeito, os gastos serán os estritamente necesarios. Non se subvencionarán aquelas actividades de carácter relixioso, político e/ou militar. De acordo coa lexislación vixente en materia de igualdade entre homes e mulleres e de protección contra a violencia de xénero, non se subvencionarán aquelas actividades e actuacións que inclúan tácita ou implicitamente contidos ou publicidade sexista e que se poidan considerar discriminatorias, vexatorias ou que xustifiquen, banalicen ou inciten á desigualdade ou á violencia de xénero. Calquera actuación, consecuencia da actividade subvencionada, que supoña discriminación por razóns de xénero, raza, relixión, nacemento, opinión ou outras circunstancias persoais ou sociais, protexidas pola nosa Constitución, poderá conlevar a suspensión da subvención concedida e a súa revogación e reintegro no seu caso. Polo menos o 5% do custo total da actividade subvencionada, deberá ser financiado con recursos propios da entidade beneficiaria. As entidades e clubs deportivos solicitantes deberán estar inscritas no Rexistro de Entidades Deportivas de Galicia, inscrición que se acreditará con copia do certificado de inscrición no rexistro deportivo da Xunta de Galicia no que conste o domicilio social do club/entidade ou copia de documento acreditativo análogo expedido pola delegación ou xefatura territorial competente, á data de publicación do extracto da presente convocatoria no Boletín Oficial da Provincia da Coruña e tamén no rexistro de asociacións do concello. As entidades beneficiarias perceptoras da subvención terán os dereitos e obrigas, de conformidade co sinalado no artigo 11 e 14 da Lei xeral de subvencións, e en todo caso: Poderán acollerse a esta convocatoria aquelas entidades e clubs deportivos que no momento da convocatoria o soliciten de acordo co establecido nelas, tendo consideración de beneficiario da subvención a entidade destinataria dos fondos públicos para a actividade ou acción que dentro da finalidade das bases da convocatoria se atope na situación que lexitima a súa concesión. Poderán solicitar subvencións ao abeiro desta convocatoria as entidades e clubs deportivos do concello das Pontes (enténdase con domicilio fiscal e social no concello das Pontes), legalmente constituídas e adaptadas á normativa vixente, que carezan de finalidade de lucro, e sempre que as accións que desenvolvan cumpran o obxecto destas bases (organización de eventos) e de acordo coas condicións establecidas na presente convocatoria de axudas. Poderán solicitar axudas para as accións ou actividades todas aquelas entidades e clubs deportivos do concello das Pontes (con sede no Concello das Pontes) que desenvolvan eventos deportivos de CARÁCTER PUNTUAL no concello das Pontes con especial incidencia na promoción do lago como lugar para a práctica deportiva, na visibilización dos espazos naturais do Concello das Pontes e promovelo como recursos turísticos. O evento para o que se solicite a axuda cinguirase unicamente a un (1) único evento de carácter puntual. Para os efectos indicados, e dentro da liña PROMOCIÓN TURÍSTICA, a entidade ou club deportivo solicitante deberá acreditar o interese do seu evento reflectido no número de inscricións ademais do impacto mediático, tanto en rrss como en publicacións especializadas. Non poderán ser beneficiarios de axudas dentro desta liña de subvencións da presente convocatoria, nin as sociedades anónimas deportivas, nin aquelas entidades e clubs deportivos que sexan beneficiarias dunha axuda no procedemento de concorrencia competitiva para actividades deportiva na anualidade 2021. a. Que fose condenado mediante sentenza firme á pena de perda da posibilidade de obter subvencións ou axudas públicas. b. Que solicitase a declaración de concurso voluntario, fose declarado insolvente en calquera procedemento, se atope declarado en concurso, agás que este adquirise a eficacia dun convenio, estiver suxeito a intervención xudicial ou fose inhabilitado conforme á Lei 22/2003, de 9 de xullo, concursal sen que concluíse o período de inhabilitación fixado na sentenza de cualificación do concurso. c. Que dese lugar, por causa da que fosen declarados culpables, á resolución firme de calquera contrato celebrado coa Administración. d. Estar incursa a persoa física, os administradores das sociedades mercantís ou aqueles que desempeñen a representación legal doutras persoas xurídicas, nalgún dos supostos da Lei 5 /2006 de 10 de abril, de regulación dos conflitos de intereses dos membros do Goberno e dos altos cargos da Administración Xeral do Estado, da Lei 53/ 1984 de 26 de decembro, de Incompatibilidades do persoal ao Servizo das Administracións Públicas, ou por se tratar de calquera dos cargos electivos regulados na Lei Orgánica 5/ 1985 de 19 de xuño, do réxime electoral xeral nos termos establecidos nesta ou na normativa autonómica que regule estas materias. e. Non estar ao corrente no cumprimento das obrigas tributarias ou fronte a Seguridade Social impostas polas disposicións vixentes, na forma que se determine regulamentariamente. f. Ter residencia fiscal nun país ou territorio cualificado regulamentariamente como paraíso fiscal. g. Non estar ao corrente do pagamento de obrigacións por reintegro de subvencións nos termos que regulamentariamente se determinen. h. Que fose sancionado mediante resolución firme coa perda de obter subvencións conforme a esta ou a outras leis que así o establezan. i. Non poderán acceder á condición de beneficiarios as agrupacións previstas no segundo parágrafo do apartado 3 do artigo 11 desta lei cando concorra algunha das prohibicións anteriores en calquera dos seus membros. j. As prohibicións de obter subvencións afectarán tamén a aquelas empresas das que, por razón das persoas que as rexen ou doutras circunstancias, poida presumirse que son continuación ou que derivan, por transformación, fusión ou sucesión, doutras empresas nas que concorresen aquelas. k. Atoparse nalgún dos supostos que impidan a obtención da condición de beneficiario sinalados no apartado 3. do artigo 13. da Lei 38/2003, de 17 de novembro, Xeral de Subvencións e no artigo 10 da Lei 9/2007, do 13 de xuño, de subvencións de Galicia. Así mesmo, en ningún caso poderán acceder á condición de beneficiario cando teñan pendentes de xustificación subvencións outorgadas polo Concello das Pontes, sempre que o prazo establecido para a súa presentación finalizase. a. Aceptar a subvención. No caso de que os beneficiarios non comuniquen ao Concello das Pontes, no prazo máximo de quince días, a partir da notificación do outorgamento, a renuncia, entenderase que a subvención é aceptada. b. Cumprir o obxectivo, realizar a actividade ou adoptar o comportamento que fundamenta a concesión das subvencións. c. Acreditar ante o concello das Pontes a realización da actuación ou a adopción do comportamento, así como o cumprimento dos requisitos e condicións que determinen a concesión ou goce da subvención. d. Someterse ás actuacións de comprobación, que efectuará o concello das Pontes, así como calquera outras de comprobación e control financeiro que poidan realizar os órganos de control competentes, achegando canta información lle sexa requirida no exercicio das actuacións anteriores. e. Comunicar ao concello das Pontes a obtención de subvencións/axudas ou patrocinios (sen achega económica) para a mesma finalidade, procedentes de calquera Administración ou Ente Público ou privados, nacionais ou internacionais. Esta comunicación deberá efectuarse tan axiña como se coñeza e, en todo caso, con anterioridade á xustificación da aplicación dada aos fondos percibidos. f. Comunicar, no seu caso, a solicitude de declaración de concurso voluntario, de declaración de insolvente en calquera procedemento, e declaración en concurso, e no seu caso da sentenza de eficacia dun convenio, ou se estiver suxeito a intervención xudicial ou fose inhabilitado conforme á Lei 22/2003, de 9 de xullo, concursal sen que concluíse o período de inhabilitación fixado na sentenza de cualificación do concurso. g. Acreditar que se acha ao corrente no cumprimento das súas obrigacións tributarias (Axencia Tributaria Estatal, Facenda autonómica e Servizo de Recadación Municipal) ou fronte á Seguridade Social. A devandita acreditación poderá realizarse mediante declaración baixo a súa responsabilidade. Non en tanto, o concello poderá solicitar estes certificados, se así o considera, aos organismos correspondentes. Para estes efectos os beneficiarios poderán acompañar autorización do representante da entidade para que o concello poida solicitar estas certificacións fronte aos citados organismos, segundo o modelo normalizado. h. Conservar os documentos xustificativos da aplicación dos fondos recibidos, en tanto poidan ser obxecto das actuacións de comprobación e control. i. Identificar convenientemente, para os efectos de difusión pública, as actuacións que se realicen. j. Os perceptores da subvención poderán subcontratar o 100% do importe das actividades obxecto da mesma. k. Os beneficiarios da subvención incluirán a imaxe corporativa da área de turismo do concello das Pontes e utilizarán o idioma galego en todos aqueles soportes que ao uso as entidades utilicen para publicitar a actividade ou adquirir o comportamento subvencionado. Así mesmo, utilizarán o idioma galego a nivel verbal en todos aqueles actos do plan de comunicación da actividade ou comportamento. A imaxe será cedida pola Institución Local. l. Incorporar, con carácter xeral, a transversalidade de xénero a través do emprego dunha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero. m. Os clubs e entidades solicitantes asumen, no caso da participación de menores de idade no evento subvencionado, a responsabilidade de que todo o persoal da organización que estea en contacto cos/as participantes (incluído o voluntariado), cumpra co requisito previsto no artigo 13.5 da Lei Orgánica 1/1996 de Protección xurídica do menor, de modificación parcial do Código Civil e da Lei de axuizamento Civil e do artigo 8.4 da Lei 45/2015, do 14 de outubro, de voluntariado. A presentación das solicitudes supón a aceptación incondicional das presentes bases da convocatoria e das condicións, requisitos e obrigas contidas nestas. A concorrencia ao proceso de concesión de subvencións implicará a manifestación tácita do consentimento inequívoco ao tratamento de datos de carácter persoal e a súa publicación de acordo co previsto no Regulamento (UE) 2016/679 do Parlamento Europeo e do Consello do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE. A finalidade da recollida e tratamento dos datos persoais será estritamente á xestión e tramitación do expediente correspondente. Pagarase o 80% do importe da subvención mediante pago anticipado. O 20% restante pagarase cando sexan xustificada a subvención. Deberase constituír unha garantía polo importe anticipado incrementado nun 20%, exonerados de garantías os beneficiarios de subvenciones concedidas por importe inferior a 3.000 € segundo o art 42.2 do regulamento da lei de subvencións. A subvención concedida será aboada mediante transferencia bancaria á conta corrente da entidade que figure no certificado de datos bancarios entregado coa documentación de solicitude, no caso de non ter sido entregada con anterioridade. O aboamento da subvención non se levará a cabo se a entidade beneficiaria tivese pendente xustificar algunha subvención cuxo prazo de xustificación xa finalizara. Tampouco se procederá ao aboamento se a entidade non reintegrara algunha subvención anterior cando así se lle requirira. Para o cobramento da subvención a entidade deberá estar ao corrente das súas obrigas fiscais coa Axencia Tributaria, Seguridade Social e o Concello das Pontes, situación esta última que determinará de oficio o propio Concello, a través do Servizo de Recadación. As subvencións que se concedan segundo as presentes bases reitoras da convocatoria e de acordo co Plan Estratéxico de Subvencións para o Concello das Pontes 2021-2023, terán carácter voluntario e eventual. A Corporación Municipal, por medio de resolución da concelleira delegada de Recursos Humanos, Industria e Emprego, como medida de garantía a favor dos intereses públicos, poderá revisalas ou, se é o caso, reducilas por causas debidamente xustificadas. A concesión de subvencións para a anualidade de 2021, non xeran ningún dereito á obtención de subvencións en convocatorias posteriores. En calquera caso, o Concello das Pontes, quedará exento de toda responsabilidade civil, mercantil, laboral ou de calquera tipo que se derive das actuacións ás que queden obrigados os beneficiarios das subvencións. A cantidade destinada para a concesión de “SUBVENCIÓNS EN CONCORRENCIA COMPETITIVA PARA AXUDAS A EVENTOS DEPORTIVOS DE INTERESE TURÍSTICO” obxecto da convocatoria do ano 2021, será de cincuenta e cinco mil euros (55.000,00 €) con cargo á aplicación 341.48900 do orzamento do presente ano 2021, segundo a previsión establecida no Plan Estratéxico de Subvencións do Concello das Pontes 2021-2023, Área de Turismo na súa liña de PROMOCIÓN TURÍSTICA. As subvencións municipais serán incompatibles con outras subvencións, axudas, ingresos ou recursos para a mesma finalidade, procedentes de calquera administracións ou ente público ou privado, nacional, da Unión Europea ou de organismos internacionais, agás que a cantidade subvencionada mais os fondos propios non alcance o orzamento máximo da actividade, acción ou comportamento. A Área de Turismo do Concello das Pontes de García Rodríguez será a encargada de instruír e tramitar os respectivos expedientes. Para tal efecto constituirase unha Comisión de Avaliación que se encargará da valoración das solicitudes presentadas e formulará unha proposta a través do órgano instrutor consonte ao disposto no Artigo 24 da Lei 38/2003, do 17 de novembro, Xeral de Subvencións. A devandita Comisión estará composta por tres empregados do Concello adscritos á area de Deportes e Turismo e dous concelleiros. As regras de funcionamento da Comisión serán as recollidas nos artigos 15 a 18 da Lei 40/2015, do 1 de outubro, de réxime xurídico do sector público. Os empregados e concelleiros do Concello que se integrarán na sinalada Comisión de avaliación serán designados por Resolución da Presidencia, que precisará quen ostentará a Presidencia. Revisados os expedientes e completados, de ser o caso, remitiranse á Comisión de Valoración para que esta proceda á súa avaliación e informe, no que se concretará o resultado da avaliación efectuada. Criterios xerais para a valoración das solicitudes na concesión das subvencións: 1. Para efectuar a valoración dos méritos deportivos teranse en conta as seguintes regras: a. Nos supostos en que os documentos de méritos e circunstancias deportivas presentados se atopen incompletos ou padezan de defectos esenciais que impidan ou dificulten gravemente a aplicación dos correspondentes criterios de valoración, asignarase de oficio unha valoración de cero puntos nos criterios afectados. b. No suposto en que os documentos conteñan discrepancias ou incongruencias nos datos presentados, para a valoración tomaranse en consideración exclusivamente os datos de menor incidencia en aplicación dos criterios de valoración afectados En función da procedencia de cando menos 15 dos clubs/entidades e/ou deportistas participantes en relación ao ámbito de realización do evento, é dicir, concello das Pontes. Deberá acreditarse con declaración responsable dos clubs/entidades participantes e/ou deportista no que se indique a sede do club/entidade participante e/ou que pertence o/a deportista. De non acreditarse tal circunstancia, a puntuación asignada de oficio, será 0 puntos. De 1ª a 3ª edición, 5 puntos. De 3ª a 6ª edición, 10 puntos. De 7ª a 10ª edición, 20 puntos. Máis de 10ª edición, 30 puntos. De non acreditarse tal circunstancia (carteis, redes sociais, documentación federativa, acreditación de concesión de axudas públicas, etc), a puntuación asignada de oficio, será 0 puntos. A subvención que o Concello das Pontes de García Rodríguez pode conceder estará comprendida no intervalo de 5.000 € a 40.000 €. A cantidade concedida non é un importe certo, fai referencia a unha porcentaxe ou fracción do custo total da actuación subvencionada, xa que cando menos o 5% da actuación subvencionada deberá ser financiada pola propia entidade beneficiaria. En caso de incumprimento do previsto no paragrafo anterior, procederase á redución da parte proporcional da achega económica municipal. Toda alteración das condicións tidas en conta para a concesión da subvención e, en todo caso, a obtención concorrente de subvencións outorgadas por outras administracións, entes públicos ou privados, nacionais ou internacionais poderán dar lugar á modificación da resolución de concesión. A resolución da concelleira delegada só concederá unha axuda a cada acción para os efectos de que haxa mais dun participante no concurso que solicite axuda para o mesmo evento da finalidade ou obxecto, das presentes bases. A concelleira delegada pode decidir ratear os importes inicialmente adxudicados ás distintas solicitudes no caso de que o crédito dispoñible resulte insuficiente para atendelas. Nas presentes axudas á organización de eventos deportivos, o valor económico do punto será o resultante de dividir o total do crédito orzamentario asignado a esta liña de axudas, entre a cifra resultante da suma total dos puntos acadados pola totalidade das solicitudes admitidas e completas, nesta liña, respectando, en todo caso, os máximos e os mínimos establecidos nesta convocatoria. En consecuencia a axuda a percibir será a resultante de multiplicar os puntos obtidos por cada solicitante polo valor en euros do punto, de acordo co determinado anteriormente. No suposto de existir remanentes, repartiranse de maneira proporcional entre as solicitudes admitidas e completas, sempre respectando os máximos e os mínimos establecidos. O prazo de presentación de solicitudes será de 10 días hábiles, a contar a partir do día seguinte da publicación no BOP da provincia da Coruña do extracto da convocatoria. As solicitudes deben ser subscritas polos peticionarios, acompañándoas daqueles documentos requiridos para cumprir a condición de beneficiario, e no seu caso, daqueles outros que conveñan para a valoración e a definición da axuda solicitada en función das finalidades establecidas nestas bases. A presentación das solicitudes realizarase obrigatoriamente por medios telemáticos a través do formulario normalizado dispoñible na sede electrónica do Concello das Pontes de García Rodríguez https://sede.aspontes.com/es/index.htmPara a presentación das solicitudes poderá empregarse calquera dos mecanismos de identificación e sinatura admitidos pola sede electrónica do Concello. Se algunha das entidades interesadas presenta a súa solicitude presencialmente, requiriráselle para que a emende a través da súa presentación electrónica. Para estes efectos, considerarase como data de presentación da solicitude aquela en que fose realizada a emenda. A documentación complementaria deberá presentarase telematicamente. As entidades interesadas responsabilizaranse da veracidade dos documentos que presenten. A Administración poderá requirir a exhibición do documento orixinal para o cotexo da copia electrónica presentada. Se algunha das entidades interesadas presenta a documentación complementaria presencialmente, requiriráselle para que a emende a través da súa presentación electrónica. Para estes efectos, considerarase como data de presentación aquela en que fose realizada a emenda. Sempre que se realice a presentación de documentos separadamente da solicitude deberase indicar o número de rexistro de entrada e/ou de expediente, se dispón del, e o servizo responsable do procedemento. De acordo co artigo 68. Emenda e mellora da solicitude da Lei 39/2015, de 1 de outubro, do Procedemento Administrativo Común das Administracións Públicas, se a solicitude non reúne os requisitos que sinala o artigo 66 e, se for o caso, os que sinala o artigo 67 ou outros esixidos pola lexislación específica aplicable, requirirase o interesado para que, nun prazo de dez días, emende a falta ou xunte os documentos preceptivos da documentación administrativa presentada, con indicación de que, se así non o fixer, se terá por desistido da súa petición, logo de resolución que deberá ser ditada nos termos previstos no artigo 21. A non presentación da documentación precisa ou a omisión de datos de xeito total ou parcial terá como consecuencia a non valoración dos méritos dentro dos criterios establecidos que non estean suficientemente xustificados. Dado o carácter competitivo do procedemento, advírtese expresamente que en ningún caso se concederá prazo para a mellora da documentación valorable, nomeadamente dos méritos deportivos establecidos como elementos de criterio de puntuación. Lémbrase expresamente que a non acreditación dos citados méritos deportivos por parte do solicitante implicará a asignación de 0 puntos no respectivo criterio puntuable. Os documentos comúns e necesarios a presentar coa solicitude son: ANEXO 1: Instancia de solicitude, mediante modelo normalizado: • Autorización ou non do representante legal da entidade para que o Concello poida solicitar - fronte aos organismos correspondentes - os certificados de acharse ao corrente no cumprimento das súas obrigas tributarias (Axencia Tributaria Estatal, Facenda autonómica, Servizo de Recadación Municipal e a Seguridade Social). • Autorización ou non para recibir a través de correo electrónico comunicacións relativas a este procedemento por parte da Área de Deporte. • Compromiso de incluír a imaxe corporativa da Área de Turismo do Concello e utilizar o idioma galego en todos aqueles soportes que ao uso as entidades utilicen para publicitar a actividade subvencionada. Así mesmo, utilizarán o idioma galego a nivel verbal en todos aqueles actos do plan de comunicación da actividade ou comportamento. ANEXO 2, DECLARACIÓN RESPONSABLE, mediante modelo normalizado, relativa a: • Que a entidade solicitante non se atopa incursa en ningunha das prohibicións para obter a condición de beneficiario recollidas nos apartados 2 e 3 do artigo 13 da Lei 38/2003, de novembro, xeral de subvencións, nin nas recollidas nos mesmos apartados do artigo 10 da Lei 9/2007, de xuño, de subvencións de Galicia. • Que a entidade solicitante coñece e acepta as bases da convocatoria e os compromisos que nela se inclúen, especialmente as establecidas no apartado 3 da convocatoria de subvencións a entidades e clubs deportivos, ano 2021. • Que a entidade solicitante cumpre todos os requisitos e obrigas da convocatoria para poder participar no convocatoria de concesión de subvencións a entidades e clubs deportivos, ano 2021 polo que ten a condición de beneficiaria. • Que a entidade solicitante SI ou NON está asumindo o custo do imposto sobre o valor engadido (IVE) por non ter a posibilidade de compensalo ou recuperalo. • Que a entidade solicitante non é debedora por resolución de procedencia de reintegro no momento da sinatura da presente declaración. - Compromiso do cumprimento da antedita obriga durante o período inherente ao recoñecemento ou exercicio do dereito ao cobro da subvención outorgada polo Concello. • Que a entidade que solicitante non ten pendente de xustificación subvencións anteriores co Concello. • Que os estatutos da entidade foron presentados na anualidade _______ ante a Área de _______________ do Concello das Pontes de García Rodríguez. • Que dende a data indicada da súa presentación estes non sufriron modificacións nin actualizacións, atopándose en vigor na actualidade. • Que a entidade solicitante: - NON solicitou nin lle foi concedida ningunha outra subvención ou axuda doutras administración publicas ou outras entidades publicas ou privadas, nacionais ou internacionais para a mesma actuación subvencionable. - SI ten axudas ou subvencións solicitadas, concedidas ou pendentes de resolución, para a mesma actuación subvencionable. - Outros patrocinios sen achegas económicas doutras administracións públicas, entes públicos ou entidades privadas, tal como figura na seguinte relación detallada dos patrocinios (sen achegas económicas) obtidos para o mesmo obxecto ou actividade. • Que a entidade solicitante se atopa ao corrente das súas obrigas tributarias e coa Seguridade Social, no momento da sinatura da presente declaración. - E que se compromete a manter o cumprimento das anteditas obrigas durante o período inherente ao recoñecemento ou exercicio do dereito ao cobro da subvención outorgada polo Concello das Pontes de García Rodríguez. • Orzamento de gastos da actividade • Copia do documento nacional de identidade do representante legal da entidade. • Copia do NIF da entidade. • Estatutos da entidade, inscritos no rexistro correspondente. • Copia de certificado de inscrición no rexistro deportivo da Xunta de Galicia, no que conste o domicilio social do club/entidade ou copia de documento acreditativo análogo expedido pola delegación ou xefatura territorial competente, á data de publicación da presente convocatoria no Boletín Oficial da Provincia da Coruña. • Certificados de estaren ao corrente no cumprimento das súas obrigacións tributarias (Axencia Tributaria Estatal, Facenda autonómica e Servizo de Recadación Municipal) ou fronte á Seguridade Social (De non constar autorización ao Concello para solicitalos) e para subvencións superiores a 3.000,00 euros. a. Proxecto e orzamento financiable de gastos subvencionables do evento segundo o modelo normalizado. b. Documentación acreditativa, no seu caso, relativa aos criterios de valoración. O prazo máximo de execución da actividade ou comportamento subvencionado será dende o 1 de xaneiro de 2021 até o 31 de decembro do 2021. En casos excepcionais, a entidade beneficiaria poderá solicitar unha ampliación do prazo sempre que a actividade, acción ou comportamento a xustificar non se concluíse pola propia natureza da mesma ou por causas alleas ao solicitante, sendo a súa resolución adoptada polo Concelleiro Delegado, e tendo conta tamén que a ampliación non exceda da metade deste e sempre que con isto non se prexudiquen dereitos de terceiros.1. O órgano instrutor, á vista do expediente e do informe da Comisión de valoración, efectuará a proposta de resolución motivada, á Concelleira Delegada, na que se expresará o solicitante ou solicitantes para os que se propón a concesión de subvencións e a súa contía, especificando os criterios de valoración utilizados na avaliación, así como, de ser o caso, a desestimación do resto de solicitudes.2. En base á proposta do órgano instrutor a Concelleira Delegada resolverá o procedemento e procederase á notificación aos beneficiarios e na paxina web do Concello www.aspontes.org do anuncio correspondente para o seu coñecemento e efectos oportunos.3. O prazo máximo para resolver e notificar a resolución do procedemento non poderá exceder de tres meses. O prazo computarase a partir do día en que remata o prazo establecido na convocatoria para presentalas.4. Entenderase desestimada a solicitude, cando transcorrido devandito prazo non recaese resolución expresa, de conformidade co previsto no artigo 24 da Lei 39/2015, sen prexuízo da obrigación de resolver expresamente que impón o artigo 21 do mesmo texto legal. A resolución expresa posterior ao vencemento do prazo adoptarase pola Administración sen vinculación algunha ao sentido do silencio, de conformidade co preceptuado polo artigo 24.3. b) da Lei 39/2015. Tendo en conta que a rendición da xustificación constitúe un acto obrigatorio do beneficiario é polo que unha vez finalizada a actividade, acción ou comportamento e no prazo establecido, as entidades beneficiarias das axudas deberán xustificar o cumprimento da finalidade da actividade subvencionada. As xustificacións de aboamento das subvencións presentaranse na área de xestión correspondente coa seguinte documentación: ANEXO I: Instancia de conta xustificativa. ANEXO II: Memoria de actuación xustificativa (conta xustificativa) sobre cumprimento das condicións que orixinaron a concesión da subvención, con indicación da duración da actividade e dos resultados obtidos. • Cadro de importes de financiamento. • Declaración do custo total da actividade subvencionada. • Cadro de orzamento inicial e custo total e declaración relativa á desviación producida. ANEXO III: Declaración responsable relativa a: I. Relación detallada das subvencións/ axudas ou patrocinios (con ou sen achega económica) obtidos doutras administracións públicas ou entidades privadas para o mesmo obxecto ou actividade ou, se é o caso, declaración de non ter outras subvencións públicas ou privadas para o mesmo obxecto ou actividade. II. Que a actividade obxecto da subvención ou axuda económica, foi realizada na súa totalidade co cumprimento das condicións que motivaron a súa concesión. III. Que a entidade beneficiaria non é debedora por resolución de procedencia de reintegro, é dicir, que non ten pendente de ingreso no Tesouro Público ningunha reclamación de débeda derivada dunha resolución de reintegro de axuda pública. IV. Que a entidade beneficiaria se atopa ao corrente no cumprimento das súas obrigas tributarias e coa Seguridade Social, impostas polas disposicións vixentes. V. Autorización ou non do representante legal da entidade para que o Concello poida solicitar - fronte aos organismos correspondentes - os certificados de acharse ao corrente no cumprimento das súas obrigas tributarias (Axencia Tributaria Estatal, Facenda autonómica, Servizo de Recadación Municipal e a Seguridade Social). VI. Que o beneficiario ao que represento: - asumiu o custo do “Imposto sobre o valor engadido (IVE)” dos gastos derivados da execución da actuación subvencionada, por non ter a posibilidade de compensalo ou recuperalo. - non asumiu o custo do “Imposto sobre o valor engadido (IVE)”dos gastos derivados da execución da actuación subvencionada, por ter a posibilidade de compensalo ou recuperalo. VII. Que a execución da devandita actuación foi subvencionada polo Concello das Pontes de García Rodríguez e que, este extremo, se inseriu na publicidade de todas as actuacións e nos soportes que se utilizaron na execución da actividade subvencionada. ANEXO IV (actividade competitiva/eventos). Declaración responsable de relación clasificada de gastos e imputación de gastos da actuación subvencionada (custo total da actividade), con identificación do acredor e documento, importe, data de emisión, data de pagamento, así como as contías dos gastos imputados á subvención concedida. No caso de relacionarse nóminas, deberán vir desglosadas, indicando salario líquido, Seguridade Social e IRPF. • Facturas ou documentos de valor probatorio equivalente no tráfico xurídico mercantil ou con eficacia administrativa, incorporadas na relación clasificada de gastos) afectados ao Concello: Para os efectos de presentación e acreditación de facturas, xunto co resto da documentación xustificativa esixida nas respectivas bases da convocatoria, os beneficiario deberá formular escaneo das facturas ou documentos de valor probatorio equivalente no tráfico xurídico mercantil ou con eficacia administrativa, incorporadas na relación clasificada de gastos. As copias dixitais presentadas garantirán a fidelidade co orixinal baixo a responsabilidade da persoa solicitante ou representante. A Administración poderá requirir a exhibición do documento orixinal para o cotexo da copia electrónica presentada segundo o disposto nos artigos 35.2 da Lei 11/207, do 22 de xuño, de acceso electrónico dos cidadáns aos servizos públicos. Deberá acompañarse xustificante bancario no que deben constar o número de factura, obxecto de pago, identificación da persoa pagadora e a destinataria do pago, que deberá coincidir con quen expide a factura. Respecto do contido das facturas, as mesmas deberán recoller o establecido no Real Decreto 1619/2012, de 30 de novembro, polo que se aproba o Regulamento polo que se regulan as obrigas de facturación. En cada momento, estarase ao establecido na normativa vixente. As facturas virán detalladas, incluíndo o prezo unitario sen impostos de cada operación, así como calquera desconto ou rebaixa que non esté incluido no prezo unitario. As facturas que non cumpran este requisito serán devoltas á entidade para subsanación das mesmas. No relativo aos gastos de combustible, as facturas de gasto deberán reflectir expresamente a matrícula do vehículo propiedade do club ou entidade deportiva. • O pagamento das facturas ou documentos de valor probatorio equivalente no tráfico xurídico mercantil ou con eficacia administrativa, deberá realizarse antes do remate do prazo de xustificación da presente subvención, tendo en conta que segundo o establecido no artigo 7 da Lei 7/2012, de 29 de outubro, de modificación da normativa tributaria e orzamentaria e de adecuación da normativa financeira para a intensificación das actuacións na prevención e loita contra a fraude, non poderán pagarse en efectivo as operacións, nas que algunha das partes intervenientes actúe en calidade de empresario ou profesional cun importe igual ou superior a 2.500,00 euros ou o seu contravalor en moeda estranxeira. A efectos do cálculo da contía sinalada, sumaranse os importes de todas as operacións ou pagos en que se puido fraccionar a entrega de bens ou a prestación de servizos. Entenderase por efectivo os medios de pago definidos no artigo 34.2 da Lei 10/2010, de 28 de abril, de prevención do branqueo de capitais e da financiamento do terrorismo, isto é, o papel moeda e a moeda metálica, nacionais ou estranxeiros; os cheques bancarios ao portador denominados en calquera moeda e calquera outro medio físico, incluídos os electrónicos, concibido para ser utilizado como medio de pago ao portador. • Cando unha factura ou documento de valor probatorio equivalente se pague en efectivo deberá constar na mesma a expresión “Recibín en efectivo en data …………….”, asinada polo receptor con identificación do mesmo (NIF, nome e apelidos). As facturas ou documentos de valor probatorio equivalente no tráfico xurídico mercantil ou con eficacia administrativa deberán utilizar, formas de pago a terceiros que poidan ser acreditadas mediante documento expedido por unha entidade financeira (transferencia bancaria, tarxetas de débito ou crédito, cheque ou talón nominativo, etc.) no que quede identificado o número de factura, obxecto de pago, identificación da persoa pagadora e a destinataria do pago, que deberá coincidir con quen expide a factura. Excepcionalmente poderase realizar o pagamento en metálico para gastos de ata 300 € nos que non resulte posible a utilización dun dos medios anteriormente indicados. • En cada momento, estarase ao establecido na normativa vixente. • Certificados de estaren ao corrente no cumprimento das súas obrigacións tributarias (Axencia Tributaria Estatal, Facenda autonómica e Servizo de Recadación Municipal) ou fronte á Seguridade Social. (De non constar autorización ao Concello para solicitalos e para importes superiores a 3.000,00 euros). • O centro xestor deberá achegar xunto coa documentación xustificativa remitida pola entidade beneficiaria, os certificados acreditativos de estar ao corrente das súas obrigas tributarias e fronte á Seguridade Social, expedidos pola Axencia Estatal da Administración Tributaria, Axencia Tributaria de Galicia, Concello e Seguridade Social (cando conste autorización á deputación para solicitalos e para importes de subvencións superiores a 3.000,00 euros). Non obstante, se é o caso, terase en conta o artigo 24.4 do R. D. 887/2006, de 21 de xullo polo que se aproba o Regulamento da Lei 38/2003, de 17 de novembro, Xeral de Subvencións, segundo o cal poderán acollerse á simplificación da acreditación do cumprimento das obrigas tributarias e coa Seguridade Social aquelas subvencións nas que a súa contía a outorgar a cada beneficiario non supere na convocatoria o importe de 3.000 euros. • Documento emitido pola entidade bancaria, no que se indique o numero de conta na que se procederá, no seu caso, ao abono da correspondente subvención. • No seu caso, acreditación da titularidade do vehículo propiedade do club ou entidade deportiva. • No seu caso, declaración responsable de que os gastos de combustible de vehículo de titularidade acreditada da entidade solicitante, foron utilizados expresamente para o transporte dos elementos ou aparellos imprescindíbeis para a práctica da correspondente disciplina deportiva. O aboamento da subvención, unha vez aprobada a documentación xustificativa desta, será efectuada mediante transferencia bancaria á conta sinalada polo solicitante. Non se procederá ao seu aboamento se o solicitante non está ao corrente no cumprimento das súas obrigacións tributarias e fronte á seguridade social, ou sexa debedor por resolución de procedencia de reintegro. As xustificacións de aboamento das subvencións presentaranse na área de xestión correspondente. Unha vez finalizada a acción ou comportamento e no prazo establecido, as entidades beneficiarias das axudas deberán xustificar o cumprimento da finalidade da acción ou comportamento subvencionado. A rendición da conta xustificativa constitúe un acto obrigatorio do beneficiario, e a súa presentación realizarase no prazo de tres meses a contar a partir da execución da actividade, en calquera caso, o prazo rematará o 30 de novembro de 2021. Para os casos establecidos na base 9ª no parágrafo II, este prazo poderá modificarse atendendo á excepcionalidade e motivación que fundamente a modificación do prazo de execución, do xeito que o prazo de xustificación sexa coherente coa resolución adoptada. Logo de transcorrer o prazo establecido da xustificación das subvencións sen que a conta xustificativa fose presentada diante deste Concello, o órgano de xestión requirirá ao beneficiario da mesma para que no prazo improrrogable de quince días sexa presentada. A falta de presentación da xustificación neste prazo adicional levará consigo a perda do dereito ao cobro total da subvención, previo trámite do expediente, e tamén ao reintegro da contía anticipada e a esixencia do xuro de mora correspondente dende o momento do pagamento da achega ata a data na que se acorde a procedencia do reintegro, ou á data na que o debedor ingrese o reintegro se é anterior a esta, de conformidade con canto se establece no artigo 34.3 da Lei 38/2003, do 17 de novembro, Xeral de subvencións e no artigo 31.5 da Lei 9/2007, do 13 de xuño de Subvencións de Galicia. Na declaración de perda de dereito ou ben o reintegro das cantidades percibidas tramitarase o correspondente procedemento con audiencia do interesado. Unha vez recibida a conta xustificativa a área de xestión competente revisará a documentación presentada polos beneficiarios comprobando o cumprimento das condicións que motivaron a resolución da concesión da subvención. No caso de que o importe da subvención concedida illada ou en concorrencia con outras subvencións outorgadas por outras Administracións ou de Entes públicos ou privados, nacionais ou internacionais, supere o custo da actividade ou comportamento, procederase a redución da subvención concedida até que non se supere este custo. No caso de que o importe dos gastos subvencionables xustificado polo beneficiario non alcance o importe da subvención concedida, reducirase a subvención en función do alcance da propia conta xustificativa. Dado que a actuación deberá ser financiada polo beneficiario cando menos no 5%, si do custo da actividade subvencionable se deduce que os recursos propios non chegan a esa porcentaxe, reducirase a subvención ata que os recursos propios supoñan o 5% esixido. Nestes casos citados, as reducións practicaranse de oficio e de xeito automático sen necesidade de iniciar ningún procedemento previo informe da área de xestión competente, garantindo o coñecemento do interesado. A renuncia á subvención poderase facer por calquera medio que permita a súa constancia, de acordo co establecido no artigo 94 da Lei 39/2015, do 1 de outubro, do procedemento administrativo común das administracións públicas. A efectos de executar o control financeiro en materia de subvencións pola Intervención Municipal levarase a cabo un Plan de Auditoría anual que indique o alcance da comprobación, tanto a mostra en forma de selección, como as principais actuacións a comprobar, que como mínimo serán as seguintes: 1. Comprobar a execución polos beneficiarios das actividades ou investimentos subvencionables e o cumprimento da finalidade para a que foron concedidas.2. Verificar a existencia e custodia polo beneficiario das facturas, certificacións ou documentos xustificativos da subvención.3. Verificar a data de pago dos devanditos documentos. Para a execución do Plan de Auditoría, a Intervención Municipal pode, en caso de insuficiencia de medios propios dispoñibles, recabar a colaboración de empresas privadas de auditoría. Estarase ao disposto no previsto nos artigo 41 a 43 da Lei Xeral de Subvencións, desenvoltos polos artigos 94 e 95 do RLXS, e en calquera caso, ao disposto na normativa concordante vixente en cada momento. As resolucións de concesións ou denegación das subvencións aos beneficiarios, poñerán fin á vía administrativa, podendo interpor contra os mesmos recurso de reposición, no prazo dun mes a contar desde o día seguinte ao da publicación no Boletín Oficial da Provincia da resolución de concesión ou denegación, ou recurso contencioso administrativo ante o Xulgado do Contencioso Administrativo de Ferrol no prazo de dous meses contados desde o día seguinte ao da notificación da resolución de concesión ou denegación, e na forma prevista na Lexislación reguladora de dita Xurisdición, todo elo, sen prexuízo de que se poida interpoñer calquera outro recurso que se estime procedente. No non previsto nesta convocatoria estarase ao disposto en: - Lei 39/2015, de 1 de outubro, do Procedemento Administrativo Común das Administracións Públicas. - Lei 29/1998, do 13 de xullo, reguladora da xurisdición contencioso-administrativa. - A Lei estatal 38/2003, de 17 de novembro, xeral de subvencións. - Lei 9/2007, de 13 de xuño, de subvenciones de Galicia. - Real Decreto 887/2006, do 21 de xullo, polo que se aproba o Regulamento da Lei 38/2003, do 17 de Novembro, xeral de subvencións. - Bases de execución do orzamento e a normativa sobre delegación de competencias e atribucións dos órganos de goberno do Concello vixentes no momento da concesión. Plan Estratéxico de Subvencións do Concello das Pontes de García Rodríguez, 2021-2023. As Pontes de García Rodríguez, 2 de novembro de 2021 A concelleira-delegada da Área de Recursos Humanos, Industria e Emprego Evelyn Vanessa Bisson Entrerrios